laion/Wikipedia-Exotic huggingface dataset:
ממציא

ממציא הוא אדם היוצר המצאות חדשות: בדרך כלל, מוצרים שונים שלא היו קיימים קודם לכן, והם משמשים לשימושים חדשים לחלוטין או מהווים שיפור למוצרים קודמים ששימשו למטלה דומה. ממציאים רבים (אך לא כולם) הם מדענים. רובם מבססים את יצירתם על תגליותיהם של מדענים אחרים, מתנסים בשימושים מעשיים וצירופים של תגליות אלה, ובעזרת שיפורים וצירופים של מכשירים קיימים, יוצרים מכשירים שימושיים חדשים. בין הממציאים המפורסמים ניתן למנות את ארכימדס, שהמציא את בורג ארכימדס וכלי נשק שונים; האחים רייט, שהמציאו את המטוס הראשון; צ'ארלס באבג', שנחשב לאבי המחשב; טים ברנרס-לי, שהמציא את ה-World Wide Web; ארתור סי. קלארק, שהגה בספר מדע-בדיוני את הלווין הגיאוסינכרוני; רודולף דיזל, ממציא מנוע הדיזל; תומאס אדיסון, ממציא הנורה החשמלית, הפטיפון, והמצאות רבות אחרות; יוהאן גוטנברג, ממציא מכבש הדפוס; אלפרד נובל, ממציא הדינמיט; בלייז פסקל, ממציא מכונת החישוב; ורבים אחרים. לא כל ההמצאות הן גדולות ומשנות סדרי עולם. ממציאים רבים מתגאים בהמצאות קטנות אך שימושיות מאוד, שהקלו על חיי אנשים רבים, או שיפרו את תרבות הפנאי. כך למשל יוהאן ואלר מוכר בטעות כממציא אטב הנייר, וארתור ויין הוא ממציא התשבץ. מערכת הפטנטים הוקמה כדי לעודד ממציאים להמציא על ידי הבטחת מונופול לזמן מוגבל על המצאות שנמצאות חדשניות ומתקדמות המצאתית. ממציא המעוניין בקבלת פטנט על המצאתו צריך לפנות לרשות הפטנטים, המדגמים וסימני המסחר במדינה בה הוא מעוניין לקבל הגנה על המצאתו. מקובל שממציא שוכר את שירותיו של עורך פטנטים בכל הקשור להתנהלות מול רשות הפטנטים אך לרוב אין חובה לעשות כן כאשר מדובר ברשות פטנטים במדינתו של הממציא. יש ממציאים שממציאים המצאות כחלק מעבודתם למשל במעבדות מחקר (למשל במעבדות בל). יש ממציאים שעושים זאת למען השגת מקור פרנסה נוסף, ויש ממציאים שממציאים המצאות בשביל לעזור לאחרים. המצאה המצאות בישראל ממציא, באתר אנציקלופדיה בריטניקה (באנגלית) ממציאים, דף שער בספרייה הלאומית
באיג'יו

בָּאיְגְ'יו (בסינית: 白酒, פין-יין: báijiǔ, מילולית: "יין לבן" או "יין שקוף") הוא שמה של משפחה של משקאות חריפים מזוקקים שמקורם בסין. כל סגנונות המשקאות המזוקקים שמקורם בסין מכונים באיג'יו, ולכן קבוצה זו של משקאות קשה לאפיון. קאוליאנג כמו כל המשקאות המזוקקים, יצור הבאיג'יו מתחיל בתסיסה כהלית של פחמימה ולאחר מכן זיקוק נוזלי התסיסה כדי להגדיל את ריכוז האתנול. השמר המשמש להתססת באיג'יו מכונה בסינית צ'וּ (סינית: 麹, פין-יין: Qū), ואותו שמר משמש גם להתססת רוטב סויה וחואנגג'יו. סוג הבאיג'יו הנפוץ ביותר נקרא קאוֹליאנְג ומותסס מדורה, אך ישנם גם סגנונות באיג'יו המותססים מאורז, חיטה, שעורה ודוחן. לאחר התסיסה המשקה מזוקק ונמהל, ומבוקבק כשהוא מכיל 35%-60% אלכוהול בנפח. בסין לרוב מגישים את הבאיג'יו כשהוא חם או בטמפרטורת חדר בבקבוק חרס קטן. את המשקה הם מוזגים לכוסות קטנות. את הבאיג'יו ניתן לקנות בערכה הכוללת בקבוק, ערכת חימום וכוסות שתייה. אופן שתייתו של הבאיג'יו דומה מאוד לשל הוודקה, בכוסות קטנות לרוב בזמן ארוחה. בשנים האחרונות החלו גם להגיש קוקטיילים המכילים באיג'יו, בעיקר בסין ובארצות הברית. ישנם אין ספור סגנונות של באיג'יו בסין, אך ישנם ארבע קטגוריות שנחשבות מרכזיות בתרבות השתייה הסינית. באיג'יו בעל ארומה קלילה- סגנון זה נהוג בצפון מזרח סין ומאופיין בעפיצות המזכירה ג'ין וטעם עדין. הקאוליאנג, שהוא הסגנון הנפוץ ביותר של באיג'יו, משתייך לקטגוריה זו. הוא נפוץ בכל רחבי מזרח אסיה, אך אהוד במיוחד בטאיוואן. באיג'יו בעל ארומה חזקה- מקורו בסצ'ואן, הוא מאופיין בריח פירותי וטעם מורכב ונהוג לשלבו בארוחות בהם אוכלים אוכל חריף, כנהוג במטבח הסצ'ואני. זהו הסוג הפופולרי ביותר בסין, ונהוג להשוות אותו לרום ג'מייקני. באיג'יו בעל ארומה של רוטב- סגנון זה הוא הסגנון הייחודי ביותר ואינו דומה למשקאות מזוקקים אחרים. הוא בעל ריח עוצמתי וטעם אומאמי מורגש. העיר מאוטאי במחוז גוויג'ואו מפורסמת ביצור משקה זה, ולכן הוא לעיתים נקרא על שמה. באיג'יו בעל ארומה של אורז - סגנון זה נהוג בדרום מזרח סין ומזכיר סוג'ו. הוא נחשב עדין וחלק. מדיה וקבצים בנושא באיג'יו בוויקישיתוף אופיר דור, בייג'ינג, ועכשיו סין שוטפת את העולם באלכוהול, באתר כלכליסט, 10 בינואר 2019 Baijiu: China’s Most Feared and Loved Drink with a 5,000 Year Old History - Drink China (E2), נבדק ב-2022-07-28 Taiwan's Food and Drink | Life of Taiwan Tours, Life of Taiwan (באנגלית) ערך זה הוא קצרמר בנושא משקאות. אתם מוזמנים לתרום לוויקיפדיה ולהרחיב אותו.
הלווייתו של האנרכיסט גאלי

הלווייתו של האנרכיסט גאלי (באיטלקית: Funerali dell’anarchico Galli) הוא ציור מאת האמן האיטלקי קרלו קארה. הציור נוצר בתקופה בה קארה היה פעיל בתנועה הפוטוריסטית, והוא משקף את הסגנון האמנות של התנועה. הציור מתאר את הלווייתו של אנג'לו גאלי (Angelo Galli), פעיל פוליטי ואנרכיסט איטלקי אשר נהרג בידי המשטרה האיטלקית בזמן שביתה שנערכה במילאנו בשנת 1904. המשטרה, אשר פחדה כי מסע הלוויה של גאלי יהפוך להפגנה פוליטית, סרבה לאפשר למתאבלים להיכנס אל תחומי בית הקברות עצמו, ופיזרה את מסע הלוויה בכוח ובאלימות. קארה, אשר היה נוכח באירועים, מתאר את הכאוס ואת המתח שבאירועים. דמויות האנשים ודמויות השוטרים על סוסים מתערבבות זו בזו והופכות לצורות גאומטריות דינמיות. קארה משתמש בציור גם בשפה גרפית, כדי לתאר את הכוח והאלימות שבסצנה. הוא משתמש בשרטוט של מעין קשתות או מעגלים בקו שחור, המדגישים את החלל כביטוי של העוצמה והאלימות של הגופים בחלל. בציור אף מופיעים דגלים שחורים הנישאים בידי ההמון, אלמנט גרפי התורם לתחושת האי סדר על ידי הוספת קווים אלכסוניים לקומפוזיציה.
קצין בינה רשתית

קצין בינה רשתית, או בקיצור הצה"לי קַבָּ"ר, הוא קצין מודיעין האחראי לסינון מידע מודיעיני בתחום הסיגינט, ועיבודו. הקב"ר פועל על פי רוב מול צוות אלחוטנים, משקלטים, ומתרגמים. המיון וההכשרה לתפקיד מתבצעים ברובם לפני הגיוס לצה"ל בקורס טרום-צבאי - קורס אע״מ תחת מסלול שחקים. בוגרי הקורס משרתים כמש"קי בינה רשתית (מב״ר) בבסיסי היחידה השונים ברחבי הארץ וחלקם יוצאים לקורס קצינים וממשיכים בשירות בתפקידי קב"ר. הקב"ר אחראי על זירה מסוימת, והוא האחראי לניהול מערך ההאזנה בבסיסו ולקביעת סדר העדיפויות בהאזנה, על פי הצי"ח (ציון ידיעות חיוניות - המידע הנדרש להשגה על ידי מפקדות ממונות). עבודת הקב"ר כוללת את הקביעה איזה חומר יתורגם לעברית, ויופץ הלאה לגורמי המחקר. הקב"ר עורך את הידיעה, נותן לה כותרת ומחליט למי להפיצה. עבודת הקב"רים מתבצעת במשמרות סביב השעון והיא תחת לחץ מתמיד שכן ידיעות מסוימות הן בעלות חשיבות להפצה מיידית. על רקע כמות המידע הגוברת קיים קושי בפעולת הסינון ועבודת הברירה כך שתתבצע באופן יעיל ומהיר מבלי להחמיץ ידיעה חשובה. בעיה אפשרית נוספת היא אובדן ניואנסים של תיאור מציאות במהלך סינון והכנת הדיווחים להפצה. כך למשל תיאר מישקה בן דוד כשל של העברת מידע דרך הקב"ר, ערב מלחמת יום הכיפורים: ”אלחוטן שמקשיב לרוסים שמע בוודאות את ההיסטריה הנוראית של הרוסים בסוריה שעוזבים... שמע בעל צורח על אשתו "...את עכשיו לוקחת את הילדים ורצה לשדה", והוא מוציא את זה, הקב"ר שלו כבר משכתב את זה ואומר "הם מתרגשים או היסטריים, ואחר כך ראש המחלקה במפקדה אומר "מה, אנחנו מחלקת היסטריה?" הוא מוציא וכותב "יש לחץ מסוים אצל הרוסים" וכשזה מגיע לראש המחקר או לראש אמן, אז כתוב רק "הרוסים מזדרזים לצאת"”. בשנים האחרונות סוגיה זו באה על פתרונה במידה רבה לאור "שבירת החומות" עם גופי המחקר וההערכה ויכולתם לגשת לחומרי מקור. בצה"ל משרתים קצינים אלה ביחידה 8200. לעבודת הקב"רים חלק בסיכולים הממוקדים שביצע צה"ל החל מראשית המאה ה-21. על רקע זה הפכה עבודתה של יחידה 8200 בתקופה זו לצמודה מאוד לגופי המחקר והאופרציה, שכן היחידה מספקת לא מעט מהידיעות המודיעיניות הנוגעות לפעולות אלו. בארצות הברית משרתים בעלי תפקיד זה ב-NSA. ערך מורחב – עמוס לוינברג עמוס לוינברג, ששימש כקב"ר ביחידה 848 (שמה שונה מאז ל"יחידה 8200"), שהה במוצב החרמון בתחילת מלחמת יום הכיפורים, נשבה יחד עם 31 מחיילי המוצב בעת שכוחות צנחנים סורים כבשו את המוצב, וסיפק לשוביו מידע סודי רב על צה"ל. על רקע המידע שסיפק כונה "הקב"ר המזמר". אלחוטן מתרגם מצוטט אצל רונן ברגמן וגיל מלצר, מלחמת יום כיפור - זמן אמת, 2003, עמ' 28.
ייאסו הראשון, קיסר אתיופיה

ייאסו הראשון (געז: ኢያሱ, עברית: יהושע הראשון) ידוע גם בשם ייאסו הגדול קיסר אתיופיה 1682–1706, הוכתר בשם "אדים סגד" (געז: አድያም ሰገድ, עברית: לו הארץ משתחוות). ייאסו היה בנו של הקיסר שקדם לו יוהנס הראשון מהקיסרית סבלה וונגאל. על פי ההיסטוריון ג.וו.ב. האנטינגפורד ייאסו: הראה יחס לנסיכים הכלואים בוואחני בשנה הראשונה, תשומת לבו לענייני דת, קשירת הקשר נגדו ורציחתו. — G.W.B Huntingford, The Historical Geography of Ethiopia (London: The British Academy, 1989), p.201. לפני שהוכתר לקיסר ייאסו היה מושל גוג'אם ונתמנה ליורש העצר בגיל 20. בשנה הרביעית לשלטונו הגנרל וולה והנזיר טבדן הכריזו על יסחק ייאסו כקיסר כאשר שמע זאת ייאסו הוא מחץ את המרד והרג את יסחק. ייאסו הקדיש את שלטונו לעניינים מנהלתיים והחזיק מועצות רבות ברחבי האימפריה האתיופית, דאג לענייני דת, שינה את שיטת המיסוי וחוקק חוקים רבים. ייאסו יזם מערכות צבאיות כנגד השנקלה ובזמן שלטונו האורומו הראשון כיהן בארמונו. ייאסו הטיל מצור על העיר מאסאווה שהייתה תחת האימפריה העות'מאנית כאשר שליט מאסאווה הטיל מס על סחורות מאתיופיה. ההיסטוריון האתיופי סולומון גאטמון כותב ש: שלא כמו קיסרים קודמים אחרים ייאסו יזם יחסים דיפלומטים עם מדינות נוצריות אחרות כמו לואי הארבעה עשר מלך צרפת, ושגרירים אתיופים רבים נשלחו לאירופה. — Solomon Getahun, History of the City of Gondar (Trenton: Red Sea Press, 2005), p. 7 גאטמון כותב גם שהמאמצים של ייאסו נשאו פרי ואפילו קיבל שני פעמונים כמתנה מהמושל ההולנדי של בטאוויה, שנתרמה לכנסיית דברה ברהן סלאסי בגונדר. היחסים עם צרפת הוליך לבואו של רוקח צרפתי, שארל פונסה, שהגיע לבקשת ייאסו לטפל בו ובבנו שהיו חולים. הרופא הגיע לגונדר ב-21 ביולי 1699 ונשאר בגונדר משך תשעה חודשים. מששב לפריז ב-1704 צייר קווים לדמותו של ייאסו שהתפרסמו בספרו של ווליאם פורסט: למרות שהוא אינו מעל גיל 41 יש לו מספר בעיות. לייאסו יש שמונה נסיכים ושלוש נסיכות. הקיסר בעל תכונות גדולות הוא מהיר, חד, פיקח, חכם, מנומס ובעל קומה כגיבור. האיש היפה ביותר שראיתי באתיופיה הוא חובב אומנות ומדעיים אך תשוקתו העליונה היא למלחמה. הקיסר הוא האמיץ ביותר ועומד בראש צבאו בזמן מלחמה, הוא רודף צדק ומתנגד לשפיכות דמים ולא מוציא להורג בהחלטה מידית. תכונות אלו הופכות אותו למפחיד אך לנערץ על ידי אזרחיו. — William Foster, editor, The Red Sea and Adjacent Countries (London, Hakluyt Society, 1949), pp. 130f. בזמן שייאסו היה במערכה צבאית כנגד האורומו בגוג'אם, ייאסו שמע שהפילגש שאהב קאדאסטה קראסטוס מתה. הקיסר החל להראות סימני דיכאון ופרש מתפקידו לאחד מאיי אגם טאנה. בתמיכת הקיסרית מלקוטוויט הכתירו את בנו של ייאסו תקלה היימנות. כאשר ייאסו שמע על הכתרת היימנות הוא החל לצעוד לעבר גונדר ונרצח בפקודת בנו הקיסר החדש. מדיה וקבצים בנושא ייאסו הראשון, קיסר אתיופיה בוויקישיתוף כינוי אתיופי לדוברי השפות הנילו-סהריות היושבים על הגבול עם סודאן. Richard K. P. Pankhurst in The Ethiopian Royal Chronicles. Addis Ababa: Oxford University Press, 1967.
תקלה היימנות הראשון, קיסר אתיופיה

תכלה היימנות הראשון (בגעז: ተክለ ሃይማኖት, בעברית: צמח דת) היה קיסר אתיופיה בתאריכים 27 במרץ 1706 – 30 ביוני 1708. הוא הוכתר בשם "לעלה סגד" (בגעז: ለዓለ ሰገድ, בעברית: לו הקשת משתחווה). תקלה היה בנו של הקיסר שקדם לו ייאסו הראשון מהקיסרית מלכותווית. קיסר זה מכונה לעיתים קרובות בשם ארגום תקלה היימנות שפירושו תקלה היימנות המקולל מכיוון שרצח את אביו הקיסר ייאסו. תקלה הוכתר לקיסר כאשר אביו פרש מתפקיד הקיסר והחל לחיות באי אגם טאנה. אמו הקיסרית מלקוטוויט תמכה במינויו, והוא הוכתר לקיסר בעיר הבירה גונדר. אביו התנגד למינוי בנו לקיסר ועל כן תקלה רצח אותו. בספטמבר 1707 החלה התקוממות בגוג'אם. מנהיג ההתקוממות הכריז על עצמו כקיסר אתיופיה בשם עמדה ציון השלישי והדיח את תקלה. לאחר שעמדה ציון נהרג, בקרב עקוב מדם במאציה בין תומכי תקלה לתומכי עמדה ציון, חזר תקלה לשלטון. שלטונו של תקלה היימנות היה שנוי במחלוקת משום שהחזיק בשלטון רק בזכות אמו, ותקלה נרצח על ידי תומכי אביו מבית המלוכה. Wallis Budge, E. A. [1928] (1970). A History of Ethiopia: Nubia and Abyssinia. Oosterhout, the Netherlands: Anthropological Publications. Pankhurst, Richard K. P. (1982). History of Ethiopian Towns. Travels to Discover the Source of the Nile [1805 edition], vol. 4 pp. 14f. ערך זה הוא קצרמר בנושא היסטוריה ובנושא אתיופיה. אתם מוזמנים לתרום לוויקיפדיה ולהרחיב אותו.
יסחק ייאסו

יסחק ייאסו הכריז על עצמו קיסר אתיופיה בשנת 1685 מידי הקיסר ייאסו הגדול, נתמך על ידי הגנרל וולה והנזיר טבדן מגונדג' אויבי ייאסו. בתגובה לכך ייאסו מחץ את המרד והוציא להורג את יסחק. E. A. Wallis Budge, A History of Ethiopia: Nubia and Abyssinia, 1928 (Oosterhout, the Netherlands: Anthropological Publications, 1970), p. 410. ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
אצה עמדה ציון

אצה עמדה ציון הכריז על עצמו קיסר אתיופיה בספטמבר 1707 מידי הקיסר תקלה היימנות הראשון בעיר יאבלה שבגוג'אם. עמדה ציון עשה את דרכו מגוג'אם אל הבירה גונדר שם יחד עם מבני משפחת המלוכה שכעסו על הקיסר תקלה שרצח את אביו ייאסו הגדול הפיל את תקלה, אך באותו החודש הגיח תקלה עם צבאו והדיח את עמדה ציון. במסורת האתיופית נהוג להוסיף את התואר אצה המתאר קיסר למורדים שטענו לכתר. על פי ג'יימס ברוס מושל גוג'אם מטעם תקלה היימנות היה דירמאן והוא היה זה שהביס את עמדה ציון והבריח אותו מגונדר ולאחר מכן את תומכיו דרומית מהנילוס הכחול ומחוץ לגוג'אם וביאבלה השמיד אותם סופית והרג את עמדה ציון השלישי. בתחילת ההתנגשות, דירמאן נלחם עם כל אומץ הלב שיכול להיות מצופה מאיש במקרים אלו — James Bruce, Travels to Discover the Source of the Nile [1805 edition], vol. 4 pp. 12f. Richard P.K. Pankhurst, History of Ethiopian Towns (Wiesbaden: Franz Steiner Verlag, 1982), p. 143. ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
טאוופלוס, קיסר אתיופיה

טאוופלוס (געז: ቴዎፍሎስ) קיסר אתיופיה 1 ביולי 1708 - 14 באוקטובר 1711, הוכתר בשם "וולדה אמבסה" (געז: ወልደ አምበሳ, עברית: בן האריה). טאוופלוס היה אחיו של הקיסר ייאסו הראשון. בעקבות מות אחינו תקלה היימנות הראשון טאוופלוס שוחרר מבית המאסר בהר וואחני והוכתר כקיסר. על פי ג'יימס ברוס כאשר טאוופלוס הוכתר כקיסר הוא החל לצוד את אלו שרצחו וקשרו קשר כנגד אחיו ייאסו הגדול והאשים את אחינו ובנו של ייאסו תקלה היימנות הראשון ברצח שלו ובעקבות זאת הדביק לו את הכינוי ירגאם - מקולל. הקיסרית ואם היימנות הוקיע את רצח בעלה ייאסו אך יצר הנקם של טאוופלוס גבר והוביל ללחימה כנגד הקיסרית שבסופה נהרגו כ-37 בני אדם. מאוחר יותר ייאסו הוציא להורג כל מי שהתנגד לשלטון אחיו ייאסו בעבר. במשך מלכותו של טאוופלוס נוהל מרד כנגדו וב-1701 נאבחנה יוהנס הכריז על עצמו כקיסר אתיופיה מרד שנמשך עד 1710. כמו אחיו ייאסו, טאוופלוס תמך בדוקטרינת קאבט - משיחה של הנזירים מגוג'אם ולא תמך בנזירי מנזר דברה ליבנוס משוואה שתמכו בדוקטרינת וולד קיב כאשר נשאל מדוע ענה להם: זה לא שאני שונא אתכם על מנת שגוג'אם תתמוך בי — Donald Crummey, Priests and Politicians, 1972 (Hollywood: Tsehai, 2007), p. 22 טאוופלוס מת באופן מחשיד ונקבר בטאדה. Bruce, Travels to Discover the Source of the Nile (1805 edition), vol. 4 pp. 16. Bruce, Travels, vol. 4 p. 17
משלחת אוורסט

משלחת אוורסט: אגדת ההר האסור (באנגלית: Expedition Everest: Legend of the Forbidden Mountain) הוא מתקן שעשועים מסוג רכבת הרים בממלכת החיות של דיסני באתר הנופש דיסניוורלד. משלחת אוורסט מקביל למזחלות מטרהורן, רכבת הרים משנת 1959 בדיסנילנד. בשניהם חוזרים מאפייני תפאורת ההר המושלג ודמות היטי לאורך הנסיעה. למרות שגובה ואורך המסלול מתונים יחסית לרכבות הרים סטנדרטיות בנות-זמננו, משלחת אוורסט ייחודית בכך שקרון הרכבת נוסע קדימה ואחורה, תוצאה של "התערבות היטי" בנסיעה. פתיחה: 7 באפריל 2006 מתכנן: וולט דיסני אימג'ינירינג משך הנסיעה במתקן: 3-4 דקות סוג מתקן: רכבת הרים קיבולת קרונות: 34 מספר קרונות לרכבת: 6 מספר נוסעים לקרון: 6 (בחמשת הקרונות הראשונים)/4 (בקרון האחרון) אורך: 4424 רגל (1348.4 מטר) גובה כולל: 199.5 רגל (60.8 מטר) גובה המסלול: 112 רגל (34.1 מטר) הגבלת גובה: 44 אינץ' (112 סנטימטר) מספר עליות: 2 אודיו-אנימטרוניקס: יטי, ציפור מהירות: 50 מייל לשעה (80 קמ"ש) מהירות אחורה: 40 מייל לשעה (64 קמ"ש) ירידה: 80 רגל סוג: פלדה מזחלות מטרהורן מדיה וקבצים בנושא משלחת אוורסט בוויקישיתוף המתקן באתר הרשמי של דיסני (אנגלית)
נאבחנה יוהנס

נאבחנה יוהנס הכריז על עצמו קיסר אתיופיה משנת 1709 - יולי 1710 בזמן שלטונו של הקיסר טאוופלוס. נתמך על ידי סטוני יוהנס שהיה מעורב במות הקיסר הקודם ואחינו של טאוופלוס תקלה היימנות הראשון ומאמו. טאוופלוס דיכא את המרד באופן אכזרי ותפס את סטוני כאשר ניסה להימלט לאדאנת שם הקיסר קיצץ את אפו ואוזניו. E. A. Wallis Budge, A History of Ethiopia: Nubia and Abyssinia, 1928 (Oosterhout, the Netherlands: Anthropological Publications, 1970), p. 435. ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
מאט הארדי

מת'יו מור הארדי (באנגלית: Matthew Moore Hardy; נולד ב-23 בספטמבר 1974 בקמרון, צפון קרוליינה) הוא מתאבק אמריקאי, המופיע בארגון ההיאבקות All Elite Wrestling‏ (AEW). הוא מוכר לרוב בעקבות הופעותיו בארגון ההיאבקות ה-WWE. אח של המתאבק ג'ף הארדי. בראשית הקריירה המקצוענית שלו הופיע הארדי בארגוני היאבקות קטנים בצפון קרוליינה, והפך אחד הבדרנים הבולטים בארגון ההיאבקות WNCE, ששימש כאחד מארגוני הבת של ארגון ההיאבקות העולמי, ה-WWE. הארדי צד את עיני ה"סקאוטים" של ה-WWE וזומן למבחן קבלה מיוחד של הארגון בשנת 2000, בו נבחר כאחד משמונה מתאבקים שיצטרפו ל-WWE. לאחר הצטרפותו לא זכה הארדי לתפקיד ולדמות מוגדרת, ונטש את WWE לטובת הארגון השני בחשיבותו בארצות הברית, ה-ECW, בו היה לכוכב. בשנת 2005 שב הארדי ל-WWE והפך לאחד המתאבקים הבולטים והאהודים. הארדי השתלב לאורך השנים במספר מופעים בהם גילם את תפקיד הזוכה באליפות הבין יבשתית (לימים אליפות אירופה), לאחר שניצח את כוכב ה-WWE קיין. באירוע רסלמניה 25 ניצח מאט את אחיו, ג'ף הארדי, אך באפריל 2009 גילם את תפקיד המפסיד, מול ג'ף, ושנה מאוחר יותר עזב את ה-WWE. ב-9 בינואר 2011 ערך את הופעת הבכורה בארגון ההיאבקות TNA נגד רוב ואן דאם באירוע ג'נסיס. ב-20 ביוני מאט הושעה מהארגון וב-20 באוגוסט מאט שוחרר מהחוזה שלו. ב-1 בספטמבר מאט יצא לחופשה ארוכה מהיאבקות עקב פציעה ממושכת. ברסלמניה 33 נכנסו הוא ואחיו בהפתעה לקרב הסולמות של אליפות הזוגות של Raw וזכו בחגורות האליפות. הארדי הודיע על פרישה ב-15 בספטמבר 2018 דרך סרטון בחשבון היוטיוב הרשמי שלו, אך חזר להתאבק זמן מה לאחר מכן. מדיה וקבצים בנושא מאט הארדי בוויקישיתוף אתר האינטרנט הרשמי של מאט הארדי מאט הארדי, ברשת החברתית אקס (טוויטר) מאט הארדי, סרטונים בערוץ היוטיוב מאט הארדי, ערוץ באתר Twitch.tv מאט הארדי, ברשת החברתית Goodreads מאט הארדי, באתר WWE.com להיאבקות מקצועית מאט הארדי, באתר Online World of Wrestling הגיע הזמן ללכת הביתה: מאט הארדי מודיע על פרישה. יוטיוב. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
קצב (מקצוע)

קַצָּב הוא בעל מקצוע אשר מעבד בשר וסחורות קשורות אליו לממכר ועובד בבתי מטבחיים או באטליז, שבהם הוא מכין ומעבד את מוצרי הבשר. קצבים רבים מוכרים את תוצרתם בחנויות מיוחדות הנקראות מעדנייה, אך בעולם המערבי נפוצה כיום מכירת בשר במרכולים. קצבות היא מקצוע עתיק, ולה מורשת בתרבויות רבות. הקצב בוחר את החתיכות בגוף החיה, מהן יכין נתחי בשר, כאשר מעבר לשיקולי היגיינה ובריאות עומדים בפניו גם שיקולי חיסכון (ניצול כל גוף בעל החיים), יעילות (חיתוך החלקים המשובחים כך שיהיה ניתן להשתמש בהם בצורה מיטבית), וכן הורדת חלקים משניים. הקצב מאפסן את נתחי הבשר באופן היגייני, מכין את הנתחים למכירה ולעיתים אף מכין מהם מוצרי בשר כגון נקניקים ונקניקיות, פשטידות בשר ומאכלים מוקפצים. קצב אשר עוסק בהכנת מוצרי בשר ונתחי בשר כשרים, נזקק להכשרה מיוחדת להבנת חוקי הכשרות. כיום מקצועו של הקצב נפרד מזה של השוחט, אך עד לפני כמה מאות שנים היה זה מקצוע אחד. בתקופת ימי הביניים היו הקצבים באירופה מאורגנים בגילדות. שרקוטרי סכין קצבים מדיה וקבצים בנושא קצב בוויקישיתוף
חולה גוסס מת

חולה גוסס מת הוא משחק ילדים, שבו המשתתפים עומדים במעגל ומתמסרים עם הכדור ביניהם ומנסים לפסול זה את זה. פסילה מתרחשת כאשר הכדור פוגע בגופו של השחקן, אך הוא אינו מצליח לתפסו. לאחר פסילה ראשונה, עובר הנפסל למצב חולה - הוא נאלץ להמשיך לשחק בעמדו על רגל אחת. לאחר פסילה שנייה, הנפסל עובר למצב גוסס, בו הוא ממשיך לשחק כשהוא כורע. בפגיעה הבאה הנפסל משחק בישיבה, בזאת שלאחריה בשכיבה על הגב ולאחר מכן על הבטן. הפסילה שלאחר מכן מביאה את הנפסל למצב מת, כלומר הוא מפסיד במשחק. המשתתף יכול לעלות בחזרה שלב אחד למעלה אם הוא תופס את הכדור, 3 פעמים ברציפות מבלי להפיל אותו. עם התקדמות הפסילות קשה יותר להתחמק מפגיעה, כיוון שהתנועה הופכת מוגבלת יותר. במקומות מסוימים שם המשחק מבוטא על ידי הילדים במלעיל (הטעמה על "חו" ו"גו"), באחרים הוא נקרא "חי גוסס מת". משחק דומה קרוי אחד בקיר ויש לו חוקים דומים: (קירות) שני שחקנים או יותר בועטים בתורות כדור כדורגל לקיר, חומה, גדר וכדומה. ומנסים להימנע ככל האפשר מפסילה. שחקן שנפסל פעם אחת נקרא חולה, שחקן שנפסל פעמיים נקרא גוסס ושחקן שנפסל שלוש פעמים נקרא מת ויוצא מהמשחק. פסילה יכולה להתרחש באחד משני המצבים הבאים: שחקן בעט את הכדור והחמיץ את הקיר, או שלא בעט את הכדור חזק מספיק כדי שיפגע בקיר. שחקן נגע בכדור פעמים, במתכוון או שלא במתכוון. המנצח הוא האחרון שנשאר בחיים.
גומי (משחק ילדים)

גומי (שנקרא גם גומי יפני, גומי סיני או גומי הולנדי) הוא משחק ילדים, העושה שימוש בטבעת ארוכה (מספר מטרים) של גומי גמיש מאוד ("גומי תחתונים"). למשחק דרושים לפחות שלושה משתתפים. לפחות שניים מן המשתתפים פוסקים את רגליהם מעט, ומשמשים כעמודים, המחזיקים את טבעת הגומי הנמתחת ביניהם. המשתתף הפעיל קופץ על הגומי לפי תבנית קבועה מראש, עד שהוא מחמיץ קפיצה, והתור עובר למשתתף הבא בתור. בהגיע שוב תורו של המשתתף שנפסל, הוא ממשיך מאותה נקודה, כלומר ניצב מול אותו אתגר שהוצב בפניו קודם לכן. שלבי המשחק, המכונים "ראשון", "שני" "שלישי" וכן הלאה (במלעיל), הם בדרך כלל: גומי בגובה הקרסוליים, אמצע השוק, ברך, אמצע הירך, מותן, בית השחי, צוואר. אחת מתבניות הקפיצה היא לקפוץ על הקו הראשון של הגומי, לקפוץ אל בין פסי הגומי, לקפוץ על הקו השני, מעבר לו, לקפוץ על הראשון ולצאת. תבניות קפיצה אחרות כרוכות בפיתול שני פסי הגומי בין הרגליים באמצעות קפיצה סיבובית. למשחק רמות קושי: רמה בסיסית - מתוארת לעיל רמה שנייה - נקראת גם "צמצום" או "צמודים", כאשר המשתתפים האוחזים בגומי מצמידים רגליהם ובכך מצמצמים את מרחב המשחק לשחקן הפעיל. רמה שלישית - נקראת גם "צמצום רגל", כאשר המשתתפים האוחזים בגומי מוציאים רגל אחת מחוץ למרחב המשחק. על המשתתף הפעיל לאחוז בצד אחד של הגומי על מנת שיוכל להכניס אחת מרגל למרחב המשחק. רמה רביעית - נקראת גם "רגל", כאשר המשתתף הפעיל מבצע את כל השלבים (ראשון והלאה) באמצעות קפיצה על רגל אחת. רמה חמישית - נקראת גם "דום", כאשר המשתתף הפעיל עומד במקום לקפוץ, במצבי הביניים בהם לא נדרש לדלג מעל פס הגומי. רמה שישית - נקראת גם "קיפי", כאשר המשתתף הפעיל מבצע את כל השלבים בעיניים עצומות. בהיעדר מספר המשתתפים המינימלי, ניתן להשתמש בכיסא או כל דבר אחר סביבו ייכרך הגומי, בגבהים מקבילים לחלקי הגוף בשלבים השונים. המשחק נפוץ בעיקר בקרב בנות. הוא מצריך מיומנות, יכולת פיזית ודיוק מוטורי. קלאס חבל קפיצה מדיה וקבצים בנושא גומי בוויקישיתוף
משה כוכבי

משה כוכבי (1928 - מרץ 2008) היה ארכאולוג ישראלי, פרופסור מן המניין וראש המכון לארכאולוגיה באוניברסיטת תל אביב. כוכבי נולד בבוקרשט, בירת רומניה. אביו, ד"ר שמואל שטרן-כוכבי, ממנהיגי ציוני רומניה. אמו, אגתה לבית אָבֶּלֶס, הייתה פעילה למען זכויות נשים. עלה לארץ ישראל ב-1933. הצטרף להכשרת דפנה. ב-1947 התגייס לפלמ"ח ולחם במלחמת העצמאות בחטיבת יפתח. במסגרת הקרב לשחרור צפת נפצע קל, ובמסגרת מבצע יואב נפצע שנית (באופן חמור יותר): הוא למעשה נחשב למת, וחובשת הצילה את חייו, כשהוציאה אותו מערימת הגופות. לבית החולים החיש אותו פרופ' יאיר פרג. אחרי המלחמה, הצטרף לקיבוץ יראון. בשנת 1954 נישא לנורה כוכבי, פסלת ואמנית קרמיקה ישראלית ילידת גרמניה. ב-1967 השלים דוקטורט בארכאולוגיה באוניברסיטה העברית בירושלים בנושא תקופת הברונזה התיכונה. הצטרף לסגל האקדמי של החוג לארכאולוגיה של אוניברסיטת תל אביב, שם חקר ולימד עד יציאתו לגמלאות 1998. במסגרת שנות שבתון לימד באוניברסיטת הרווארד, אוניברסיטת טוקיו ואוניברסיטת אוקספורד. היה יו"ר המועצה לארכאולוגיה שליד משרד החינוך וחבר בוועדת השמות הממשלתית. חפירות בולטות שניהל: הר ירוחם תל אסדר תל זרור מתחם לביאה סקר הר יהודה תל אפק סקר ארץ גשור תל רומיידה היה נשוי לנורה ואב לשלושה. כוכבי היה אחיינם של ד"ר מיכאל לנדאו (משפטן ואיש מנהל ישראלי יליד רומניה, חבר בית הנבחרים הרומני, פעיל ציוני, מקים כופר היישוב ומייסד מפעל הפיס) ושל ד"ר ולטר אבלס (רופא, פעיל פוליטי ודיפלומט, שכיהן כמנהל מחוז ירושלים של קופת חולים כללית ובשנות ה-60 כיהן כשגריר ישראל בקולומביה ולאחר מכן כשגריר בקוסטה ריקה ובניקרגואה), ודודנם של פרופ' יעקב לנדאו (מזרחן, חתן פרס ישראל למזרחנות) ופרופ' משה אבלס (חוקר מוח, חתן פרס א.מ.ת). מדיה וקבצים בנושא משה כוכבי בוויקישיתוף אורי דרומי, חושף צפונות אפק וארץ גשור: פרופ' משה כוכבי, פלמ"חניק וארכיאולוג, 1928-2008, באתר הארץ, 1 במרץ 2008 רשימת המאמרים של משה כוכבי באתר רמב"י משה כוכבי, התנחלות בני ישראל בארץ כנען לאור המחקר הארכאולוגי, מתוך הירחון מדע, באתר "סנונית" משה כוכבי, דף שער בספרייה הלאומית רן שפירא, החומות האדירות לא מנעו את הכיבוש, באתר הארץ, 6 ביולי 2004 מנפרד ביטאק, כשהנסיך האמורי ינכאל היה מלך באפק, באתר הארץ, 23 באוגוסט 2001 משה ריינפלד, בג"ץ: להקפיא בניית שכונה למתנחלים בתל רומיידה, באתר הארץ, 10 במאי 2001
אדמונד ליץ'

סר אדמונד רונלד ליץ' (Edmund Ronald Leach, ‏7 בנובמבר 1910 - 6 בינואר 1989) היה אנתרופולוג בריטי, השייך לזרם הסטרוקטורלי באנתרופולוגיה. ליץ' נולד באנגליה וקיבל חינוך בעיר קיימברידג', שם סיים גם תואר ברפואה בשנת 1932. בשנת 1933 חתם על חוזה עבודה בסין, שם עבד ארבע שנים, שבסופן החליט שלא לעבוד עוד במשרד. בדרכו חזרה לאנגליה שהה תקופה עם בני היאמי בטובגו, במהלכה תיעד את אורחות חייהם והחליט לעבור למקצוע האנתרופולוגיה. בזמן שעסק בעבודת שדה בבורמה פרצה מלחמת העולם השנייה והוא התגייס לצבא הבורמזי, ונשאר בשירותו עד שנת 1946, אז שב ללונדון והחל לעבוד כמרצה לאנתרופולוגיה חברתית. ליץ' נחשב לאחד מחשובי האנתרופולוגים הבריטים, ובשנת 1975 אף הוענק לו תואר אבירות על פועלו. ליץ' ידוע כחוקר שניתח את סיפורי התנ"ך כמיתוס, בנוסף הוא כתב על החברה הבורמזית, וכן ספרים וחיבורים העוסקים בשיטת הניתוח הסטרוקטורלית. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.